TUF เผยคลัง-ธปท.อนุมัติให้จัดตั้ง Global Treasury Center ในไทย
TUF เผยคลัง-ธปท.อนุมัติให้จัดตั้ง Global Treasury Center ในไทย ซึ่งเป็นศูนย์รวมจากบริษัทลูกทั่วโลกในการบริหารสภาพคล่อง การบริหารความเสี่ยงจากอัตราแลกเปลี่ยน และการจัดหาเงินทุน รวมทั้งเป็นส่วนสำคัญในการจัดตั้งสำนักงานใหญ่ข้ามประเทศ (International Headquarter) ในประเทศไทยต่อไป
7 ก.ค. 2558

บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ระบุว่า กลุ่มบริษัทไทยยูเนี่ยน ได้รับอนุมัติจากกระทรวงการคลัง และธนาคารแห่งประเทศไทย ให้ดำเนินการศูนย์บริหารเงิน (Global Treasury Center) ในประเทศไทย
โดยศูนย์ฯ ดังกล่าวจะเป็นศูนย์รวมจากบริษัทลูกทั่วโลกในการบริหารสภาพคล่อง การบริหารความเสี่ยงจากอัตราแลกเปลี่ยน และการจัดหาเงินทุน รวมทั้งเป็นส่วนสำคัญในการจัดตั้งสำนักงานใหญ่ข้ามประเทศ (International Headquarter) ในประเทศไทยต่อไป 
ทั้งนี้ บริษัทได้แต่งตั้งธนาคารเอชเอสบีซี ให้เป็นที่ปรึกษาสำหรับบริการบริหารสภาพคล่องธุรกิจระหว่างประเทศ เพื่อสนับสนุนการบริหารจัดการเงินในบัญชีระหว่างประเทศแบบอัตโนมัติ โดยบริการดังกล่าวจะช่วยให้บริษัทฯ สามารถทำธุรกรรมการโอนเงินระหว่างประเทศผ่านบัญชีระหว่างบริษัทและบริษัทในเครือได้ทั่วโลก โดยจะได้รับประโยชน์สูงสุดในการระดมทุนระหว่างบริษัทในเครือ